08/06/2012 | Administración LocalMunicipal
Ames
Aprobación definitiva do regulamento do rexistro municipal de asociacións do concello de Ames

En sesión plenaria de 23 de febreiro de 2012, prestouse aprobación inicial ao Regulamento do Rexistro Municipal de Asociacións do Concello de Ames. Sometido a exposición pública mediante anuncio no BOP número 71 de 16 de abril, non se presentou ningunha reclamación, polo que o acordo de aprobación inicial queda elevado a definitivo de forma automática. En cumprimento do previsto na lexislación vixente e aos efectos da súa entrada en vigor, publícase o seu texto íntegro. Regulamento do Rexistro Municipal de Asociacións do Concello de Ames O presente Regulamento ten por finalidade regular o Rexistro Municipal de Asociacións do Concello de Ames, co obxecto de permitir coñecer o número de entidades asociativas existentes no municipio, os seus fins e a súa representatividade, ós efectos de posibilitar unha correcta política municipal de fomento do asociacionismo e da participación nos asuntos municipais. A inscrición no Rexistro Municipal de Asociacións do Concello de Ames realizarase sen prexuízo da que obrigatoriamente corresponda efectuar, nos termos previstos na Lei orgánica 1/2002, de 22 de marzo, reguladora do dereito de asociación e no Decreto 276/1997, de 25 de setembro, no Rexistro Xeral de Asociacións e no Rexistro Central de Asociacións da Comunidade Autónoma Galega. Poderán obter a inscrición no Rexistro Municipal de Asociacións, todas aquelas Asociacións de interese social sen ánimo de lucro, cuxo obxecto sexa a defensa, fomento ou mellora dos intereses xerais ou sectoriais (de ámbito municipal) que teñan a súa sede en Ames e exerzan a súa actividade no ámbito xeográfico do Concello, nos termos previstos na Lei orgánica 1/2002, de 22 de marzo, reguladora do dereito de asociación. As Federacións de asociacións inscribiranse no Rexistro Municipal na mesma extensión e termos que as restantes asociacións. O Rexistro Municipal de Asociacións do Concello de Ames custodiarase na Secretaría Xeral do Concello. O Rexistro Municipal de Asociacións é público e a publicidade farase efectiva mediante certificación do contido dos asentos, por nota simple informativa ou por copia dos asentos. As inscricións realizaranse polas asociacións interesadas, a través do/s seu/s representante/es que terán que aportar os seguintes datos: a) Finalidade da Asociación. b) Data de constitución. c) Estatutos da Asociación (orixinal e copia para o seu cotexo). d) Número de inscrición no Rexistro Xeral de Asociacións e noutros rexistros públicos (orixinal e copia para o seu cotexo), de ser o caso. e) Orzamentos do ano en curso e programa de actividades para o mesmo. f ) Certificación orixinal do número de socios. g) Código de identificación fiscal. h) Domicilio e correo electrónico da Diretiva. No prazo de tres meses desde a solicitude de inscrición, e salvo que esta tivera que interromperse pola necesidade de aportar documentación non incluída inicialmente, o Sr Alcalde-Presidente do Concello de Ames ditará resolución para a inscrición da entidade asociativa no Rexistro Municipal de Asociacións, coa asignación do número de inscrición que lle corresponda. Dita resolución será notificada á entidade interesada. A inscrición no Rexistro Municipal de Asociacións do Concello de Ames poderá denegarse nos supostos establecidos na Lei Orgánica 1/2002, de 22 de marzo, reguladora do dereito de asociación. Nos sucesivos anos ó da súa inscrición no Rexistro Municipal de Asociacións, as entidades inscritas deberán comunicar ós órganos municipais competentes a variación ou modificación dos datos sinalados no artigo anterior no prazo máximo de dous meses a contar dende a variación ou modificación. Aquelas asociacións que non concorran ás convocatorias de subvencións, ou non teñan asinado ningún convenio co Concello, presentarán un orzamento e un plan de actividades anual. Quen non o fagan en dúas anualidades consecutivas causarán baixa no rexistro. As asociacións inscritas no Rexistro Municipal de Asociacións terán, nos termos establecidos na lexislación específica e no presente regulamento, os seguintes dereitos: - A recibir axudas económicas sempre que o permitan os recursos orzamentarios do Concello. - A empregar os medios públicos municipais, especialmente os locais e medios de comunicación, sendo responsables do trato dado ás instalacións. O uso dos medios públicos municipais deberá ser solicitado por escrito ó Concello, como mínimo con dúas semanas de antelación e obter a autorización expresa do Concello. - Dereito a ser informadas dos asuntos e iniciativas municipais que poidan ser do seu interese. - Ase mesmo, o Concello de Ames poderá subscribir Convenios de Colaboración coas Asociacións debidamente inscritas no Rexistro Municipal de Asociacións para o cumprimento de intereses xerais ou sectoriais. Este regulamento, tras a súa aprobación definitiva entrará en vigor, unha vez publicado integramente o seu texto no Boletín Oficial da Provincia e transcorra o prazo previsto no artigo 65.2 da Lei 7/1985, de 2 de abril, reguladora da bases de réxime local. Ames, 30 de maio de 2012 O alcalde Santiago V. Amor Barreiro